Public procurement notice: Voluntary Ex Ante Transparency Notice
Published: 2022-01-28
Buyer: Hämeenlinnan kaupunki
Country: FI
Contract type: Services
Procedure: Negotiated without a prior call for competition
CPV classification: 48000000 | 72000000 | 85000000 | 85300000
Estimated value: 2500000 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hämeenlinnan kaupunki on käynyt keskusteluja Kanta-Hämeen hyvinvointialueen kanssa sosiaalihuollon järjestelmien kehittämiseksi 1.1.2023 lukien. Tavoitteena on tehdä Kanta-Hämeen hyvinvointialueen edellyttämät muutokset Effica/Lifecare -järjestelmän käytön laajentamiseksi koko Kanta-Hämeen hyvinvointialueelle. Suunnitelma sisältää myös erittelyn siitä, että järjestelmä päivitetään Lifecare-järjestelmäksi ja käyttöön otettaisiin Lifecare-prosessit. Suunnitelma toimii perustana muutosten toteuttamiselle.
Hämeenlinnan kaupunki on pyytänyt Tieto Finland Oy:ltä tarjousta vaihtoehdosta, jossa Kanta-Hämeen hyvinvointialue ottaa sosiaalihuollossa käyttöön Lifecaren/Effican. Käyttöönotto on tarkoitus toteuttaa siten, että pohjaksi otetaan Hämeenlinnan kaupungin nykyinen Effica-ympäristö ja sen käyttöä laajennetaan hyvinvointialueen muihin kuntiin. Tavoitteena on tarkentaa järjestelmävaatimukset ja toteuttaa uusi sosiaalihuollon Lifecare/Effica -järjestelmä, joka mahdollistaa Kanta-Hämeen nykyisten kuntien liittymisen osaksi hyvinvointialuetta. Lopputuloksena on koko Kanta-Hämeen hyvinvointialueen yhteinen Lifecare/Effica -järjestelmä 31.12.2022 mennessä, yhteisen sosiaalihuollon Lifecaren/Effican tuotantokäytön ja Kanta-arkistoinnin aloitus 1.1.2023.
Kanta-Hämeen hyvinvointialue on sitoutunut kattamaan Hämeenlinnan kaupungille hankintasopimuksen laajentamisesta aiheutuvat ylimääräiset kustannukset.
Julkisista hankinnoista annetun lain 136 §:n mukaan hankintasopimusta ei saa EU-kynnysarvot ylittävissä hankinnoissa olennaisesti muuttaa sopimuskauden aikana ilman tämän lain mukaista uutta hankintamenettelyä. Olennaisena pidetään mm. sellaista muutosta, joka laajentaa sopimuksen soveltamisalaa. Muutos ei ole kuitenkaan olennainen, jos muutoksen tarve johtuu olosuhteista, joita huolellinen hankintayksikkö ei ole voinut ennakoida eikä muutos vaikuta hankintasopimuksen yleiseen luonteeseen.
Tässä tapauksessa Kanta-Hämeen hyvinvointialueen sosiaalihuollon toiminnan järjestämisen näkökulmasta on välttämätöntä, että hyvinvointialueella on järjestämisvastuun siirtyessä yksi yhteinen sosiaalihuollon järjestelmä. Lisäksi hankintalain 40 §:n 2 momentin 2 kohdan mukaan hankintayksikkö voi valita suorahankinnan, jos teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan. Hämeenlinnan kaupungilla on käytössään Tieto Finland Oy:n järjestelmä, joten ainoastaan ao. toimittaja voi yksinoikeuden suojaamiseen liittyvästä syystä toteuttaa hankinnan.
Hankintalain 131 §:n mukaan hankintayksikkö voi julkaista vapaaehtoisesti ilmoituksen aiotusta suorahankinnasta ennen hankintasopimuksen tekemistä. Mahdollinen valitus aiotusta suorahankinnasta on tehtävä 14 päivän kuluessa ilmoituksen julkaisemisesta. Mikäli asiasta ei valiteta 14 päivän kuluessa, suorahankinnasta tulee lainvoimainen, eikä hankintasopimuksen sitovuuteen voida enää muutoksenhaulla puuttua.
Euroopan unionin tuomioistuin on ratkaisussaan Fastweb (tuomio 11.9.2014, Ministero dell’Interno vastaan Fastweb SpA, C-19/13, EU:C:2014:2194), tarkastellut oikeussuojadirektiivissä ja sitä edeltäneessä neuvoston direktiivissä 89/665/ETY säänneltyä suorahankintailmoituksen tekemistä, joka perustuu direktiivin 89/665/ETY 2 d artiklan 4 kohtaan myöhempine muutoksineen. Mainitun tuomion kohtien 47–54 mukaan kansallisen muutoksenhausta vastaavan elimen on tarkastettava, onko hankintayksikkö arvioinut riittävän huolellisesti ennen suorahankinnan tekemistä, täyttyvätkö suorahankinnan edellytykset kyseisessä tilanteessa. Lisäksi mainitun tuomion 58 kohdassa on todettu seuraavasti: ”Vakiintuneen oikeuskäytännön mukaan tehokkaita oikeussuojakeinoja koskevan perusoikeuden mukaista on se, että oikeussuojakeinojen käyttämiselle asetetaan kohtuulliset preklusiiviset määräajat, joilla edistetään sekä asianomaista yksityistä että kyseistä viranomaista suojaavaa oikeusvarmuutta. Tällaiset määräajat eivät saa olla sellaisia, että niillä tehtäisiin unionin oikeusjärjestyksessä vahvistettujen oikeuksien käyttäminen käytännössä mahdottomaksi tai suhteettoman vaikeaksi (ks. vastaavasti tuomio Pelati, C-603/10, EU:C:2012:639, 30 kohta oikeuskäytäntöviittauksineen).”
Suorahankinnan ilmoitusmenettely ei ole hankintayksikön velvollisuus, vaan vaihtoehto hankinnan avoimuuden lisäämiseksi ja oikeussuojakeinojen tehokkuuden ohjaamiseksi. Hämeenlinnan kaupunki haluaa vapaaehtoisesti ilmoittaa suorahankinnasta, jonka perusteet se on hankintaa valmistellessaan huolellisesti selvittänyt.
- ratkaisulla on mahdollista saavuttaa merkittävä synergiaetu terveydenhuollossa käytössä olevan Lifecaren kanssa. Työpöytä-sovellus on käytettävissä työntekijällä hänen oikeuksiensa rajoissa ja sovelluksen kehittäminen etenee vielä vuoden 2022 aikana. Tästä saadaan huomattava hyöty monialaisen työskentelyn kehittämisessä hyvinvointialueen aloittaessa.
- yhtenäinen järjestelmä hyvinvointialueen aloittaessa takaa asiakasturvallisuutta, työntekijällä on käytettävissä asiakkaasta kattavat ja ajantasaiset tiedot ja asiakkaan palvelujen saaminen on oikea-aikaista.
- Effica/Lifecare -ratkaisulla saadaan hyvinvointialueen aloitukseen Kanta-yhteensopiva järjestelmä. Järjestelmän päivittäminen Sosiaalihuollon Lifecareksi turvaa samalla myös KantaII-valmiutta, joka tulee olla käytössä viimeistään 1.9.2024 (Asiakastietolaki 784/2021, 52§).
- Lifecare-ratkaisulla saadaan kustannustehokas järjestelmä, joka sisältää toiminnallisuudet myös oppilashuollon asiakastietojärjestelmäksi ja perheoikeudellisten palveluiden järjestelmäksi.
- tietojohtamisen näkökulmasta hyvinvointialueen aloittaessa tiedon tuottamisen tasalaatuisuus ja sen hyödyntäminen palveluiden kehittämisessä on mahdollista saada vertailukelpoiseksi saamalla käyttöön yksi yhteinen asiakastietojärjestelmä. Tällä hetkellä käytössä olevista järjestelmistä Tiedon järjestelmä on ainoa, joka täyttää nämä edellä esitetyt vaatimukset.
- palveluiden järjestämisvastuun siirtoon säädetty aikataulu on poikkeuksellisen tiukka. Ilman nopeaa päätöksentekoa ei ole mahdollista pysyä annetussa aikataulussa ja palveluiden järjestämisvastuun häiriötön siirto voi olla uhattuna. Hankinnan kiireellinen toteuttaminen on välttämätöntä eikä johdu hankintayksikön toiminnasta.


Winner: Tieto Finland Oy
Award value: 2500000